CELEX: 32006R0195
Language: et
Date: 2006-02-03 00:00:00
Title: Komisjoni määrus (EÜ) nr 195/2006,  3. veebruar 2006 , millega muudetakse määrust (EÜ) nr 1377/2005 seoses alalise pakkumismenetlusega hõlmatud Soome sekkumisameti valduses oleva odra eksportimiseks ette nähtud kogusega

4.2.2006   
            
            
               ET
            
            
               Euroopa Liidu Teataja
            
            
               L 32/3
            
         
      KOMISJONI MÄÄRUS (EÜ) nr 195/2006,
   3. veebruar 2006,
   millega muudetakse määrust (EÜ) nr 1377/2005 seoses alalise pakkumismenetlusega hõlmatud Soome sekkumisameti valduses oleva odra eksportimiseks ette nähtud kogusega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
   ning arvestades järgmist:
   
               (1)
            
            
               Komisjoni määruses (EMÜ) nr 2131/93 (2) sätestatakse sekkumisametite valduses oleva teravilja müümise kord ja tingimused.
            
         
               (2)
            
            
               Komisjoni määrusega (EÜ) nr 1377/2005 (3) on välja kuulutatud alaline pakkumismenetlus Soome sekkumisameti valduses oleva 27 780 tonni odra eksportimiseks.
            
         
               (3)
            
            
               Soome teavitas komisjoni oma sekkumisameti kavatsusest suurendada 35 000 tonni võrra kogust, mille eksportimiseks on välja kuulutatud alaline pakkumismenetlus. Arvestades seda avaldust, saadaolevat kogust ja turuolukorda tuleks Soome taotlus vastu võtta.
            
         
               (4)
            
            
               Seetõttu tuleks määrust (EÜ) nr 1377/2005 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas teraviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1377/2005 artikkel 2 asendatakse järgmise tekstiga:
   
      “Artikkel 2
      Pakkumismenetlus hõlmab kuni 62 780 tonni odra eksportimist kõikidesse kolmandatesse riikidesse, välja arvatud Albaania, Bulgaaria, Kanada, Horvaatia, endine Jugoslaavia Makedoonia Vabariik, Bosnia ja Hertsegoviina, Ameerika Ühendriigid, Liechtenstein, Mehhiko, Rumeenia, Serbia ja Montenegro (4) ning Šveits.
   
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. veebruar 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 78. Määrust on muudetud komisjoni määrusega (EÜ) nr 1154/2005 (ELT L 187, 19.7.2005, lk 11).
   
      (2)  EÜT L 191, 31.7.1993, lk 76. Määrust on viimati muudetud määrusega (EÜ) nr 749/2005 (ELT L 126, 19.5.2005, lk 10).
   
      (3)  ELT L 219, 24.8.2005, lk 21.
   
      (4)  Sh Kosovo, nagu see on määratletud Ühinenud Rahvaste Organisatsiooni Julgeolekunõukogu 10. juuni 1999. aasta resolutsioonis nr 1244.”